Bojxona to‘lovlari to‘lash bo‘yicha imtiyozlar berilishi tartibga solinishi munosabati bilan O‘zbekiston Respublikasi Hukumatining ayrim qarorlariga o‘zgartirishlar kiritish, shuningdek ba’zilarini o‘z kuchini yo‘qotgan deb hisoblash to‘g‘risida

Bojxona to‘lovlari to‘lash bo‘yicha imtiyozlar berilishini tartibga solish va ularni qo‘llash bo‘yicha normativ-huquqiy hujjatlar biri-birini takrorlashiga yo‘l qo‘ymaslik maqsadida Vazirlar Mahkamasi qaror qiladi: 
 1. O‘zbekiston Respublikasi Hukumatining 1-ilovaga muvofiq ayrim qarorlariga o‘zgartirishlar kiritilsin.
 2. O‘zbekiston Respublikasi Hukumatining 2-ilovaga muvofiq ayrim qarorlari o‘z kuchini yo‘qotgan deb hisoblansin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin. 
 1. Vazirlar Mahkamasining “O‘zbekiston Respublikasida kumush buyumlar ishlab chiqaruvchi quvvatlarni barpo etish to‘g‘risida” 1993-yil 25-martdagi 158-son qarori 10-bandining uchinchi xatboshi chiqarib tashlansin.
 2. Vazirlar Mahkamasining “O‘zbekiston Respublikasida tibbiyot va farmatsevtika sanoatini rivojlantirishni davlat tomonidan qo‘llab-quvvatlash chora-tadbirlari to‘g‘risida” 1996-yil 14-avgustdagi 283-son qarorining 4-bandida:
 a) uchinchi xatboshi chiqarib tashlansin;
 b) to‘rtinchi xatboshi uchinchi xatboshi deb hisoblansin.
 3. Vazirlar Mahkamasining “O‘zbekiston Respublikasida tashqi savdo faoliyatini erkinlashtirish bo‘yicha qo‘shimcha chora-tadbirlar to‘g‘risida” 1998-yil 31-martdagi 137-son qarorining 5-bandi quyidagi tahrirda bayon qilinsin:
 “5. Ma’lumot uchun qabul qilinsinki, import qiluvchilarga tarif imtiyozlari va preferensiyalar berish amaldagi qonun hujjatlari bilan tartibga solinadi.
 Belgilab qo‘yilsinki, amaldagi qonun hujjatlariga ko‘ra belgilangan tovarlar bilan bir qatorda, shuningdek quyidagi tovarlardan:
 ko‘rgazmalar, reklama va taqdimotlar uchun eksponatlar sifatida chetdan olib kirilayotgan tovarlardan;
 chetga olib chiqiladigan mahsulotlar ishlab chiqarish uchun qayta ishlashga berish asosida chetdan olib kiriladigan xomashyo, materiallar va butlovchi buyumlardan import bojxona bojlari olinmaydi”.
 1. Vazirlar Mahkamasining “Xalqaro savdo obyektlari respublika kompleksini tashkil etish to‘g‘risida” 1992-yil 16-sentabrdagi 433-son qarorining 12 va 13-bandlari.
 2. Vazirlar Mahkamasining “Xorazm avtomobil ishlab chiqarish birlashmasi faoliyatini qo‘llab-quvvatlash va uning mahsulotlarini sotishni tashkil etish chora-tadbirlari to‘g‘risida” 1996-yil 28-fevraldagi 77-son qarori.
 3. Vazirlar Mahkamasining “Respublika aholisini dori-darmonlar bilan ta’minlash chora-tadbirlari to‘g‘risida” 1997-yil 7-avgustdagi 391-son qarorining 4-bandi.
 4. Vazirlar Mahkamasining “1999 — 2005-yillarda akademik litseylar va kasb-hunar kollejlarining moddiy-texnika bazasini rivojlantirish hamda mablag‘ bilan ta’minlash dasturi to‘g‘risida” 1998-yil 23-sentabrdagi 406-son qarorining 6-bandi.
 6. Vazirlar Mahkamasining “O‘zbekiston Respublikasining 2000-yilgi makroiqtisodiy va davlat budjeti asosiy istiqbol ko‘rsatkichlari to‘g‘risida” 1999-yil 31-dekabrdagi 554-son qarorining 6-bandi. 
 7. Vazirlar Mahkamasining “Elektr energiyasi uchun oldindan haq to‘lash tizimiga ega bo‘lgan elektr energiyasi elektron hisoblagichlar ishlab chiqarishni tashkil etish chora-tadbirlari to‘g‘risida” 2000-yil 29-iyundagi 248-son qarorining 6-bandi.
 8. Vazirlar Mahkamasining “O‘zbekiston Respublikasining 2001-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida” 2000-yil 26-dekabrdagi 500-son qarorining 10-bandi.
 9. Vazirlar Mahkamasining ““Mediz” qo‘shma korxonasida bir marta foydalaniladigan shpritslar ishlab chiqarishni kengaytirish chora-tadbirlari to‘g‘risida” 2001-yil 4-oktabrdagi 399-son qarorining 7-bandi.
 10. Vazirlar Mahkamasining “Xalqaro savdo-ko‘rgazma kompleksi qurilishini tugallash chora-tadbirlari to‘g‘risida” 2002-yil 8-noyabrdagi 386-son qarorining 8-bandi.
 11. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish va ayrimlarini o‘z kuchini yo‘qotgan deb hisoblash to‘g‘risida” 2007-yil 17-maydagi 102-son qaroriga (O‘zbekiston Respublikasi QT, 2007-y., 5-son, 29-modda) ilovaning 1 va 2-bandlari.